
Ufoernes dronning - igen. 



Planeten Venus fotograferet 
Mariner 10 . 


igen... 

Af Henning Dethiefsen 

Planeten Venus har utallige gange været årsagen til ufo¬ 
meldinger. Også fra foik som egentiig burde vide bedre. Det bedste 
eksempei år 2013 stammer fra Indien. 

Nogen i det indiske efterretningsvæsen må i dag sidde tilbage med temmelig 
røde ører. 

Den 24. juli 2013 kunne den indiske avis The Telegraph fortælle, hvordan den 
indiske hær fra august 2012 til februar 2013 havde registreret ikke mindre end 
155 tilfælde af uidentificerede flyvende objekter, nok bedre kendt som ufoer, 
som uden tilladelse var trængt ind i landets luftrum. Det var hver gang sket om 
natten og fra den kinesiske side af grænsen henover søen Pangong Tso, som 
ligger højt i Himalaya-bjergene midt på grænsen mellem Indien og Kina i 
Ladakh-regionen. 

De to stormagter har i flere årtier ligget i strid om grænsedragningen i området 
og holder derfor et vågent øje med hinanden. Ikke mindst i luftrummet. Inderne 
reagerede derfor hurtigt på de „uindbudte gæster" ved at sende teknisk udstyr, 
heriblandt en mobil radarenhed, til en base i nærheden. Men til stor bekymring Foto-NASA 
lykkedes det ikke at identificere objekterne, som nat efter nat lettede fra den 
kinesiske side. 

Mange mente efterhånden at objekterne måtte være meget avancerede 
kinesiske spion-droner. De sidste års udvikling inden for 
overvågningsteknologien gjorde tanken nærliggende. 

Derfor brugte hæren også et halvt år på en nøjagtig overvågning og registrering 
af objekterne. 

Men så fik nogen den ide, at spørge astronomerne fra The Indian Institute of 
Astrophysics i Bangalore om råd. Og det tog ikke de indiske videnskabsfolk lang 
tid at komme med den rette identifikation af de mystiske fartøjer: Jupiter og 
Venus. 

Disse to „stjerner", eller rettere planeter, kan netop ses som to lysende objekter, kinesisk drone. Brugen af bade 
der qar op oq ned pa himlen lidt forskudt for hinanden. 

Det kan umiddelbart lyde underligt, at 

militærpersoner fra et af verdens største lande kan tage så meget fejl. Men for 
folk, der kender lidt til ufologiens historie, vil det ikke være spor overraskende. 
Især Venus har i rigtig mange tilfælde været, og vil fortsætte med at være, 
kilden til ufo-oplevelser. Planeten har endog fået titlen „ufoernes dronning". 

Den kan skinne op til 15 gange kraftigere end den kraftigste stjerne, Sirius, og 
fordi den tit ses tæt på horisonten, bliver den ofte identificeret som et fly eller et 
rumfartøj. Flyveledere skal endog ved flere lejligheder have forsøgt at dirigere 
planeten ind til landing. Da den samtidig i lange perioder slet ikke kan ses, bliver 
mange mennesker også let forundret, når de så endelig lægger mærke til den. 

Et af de berømteste tilfælde var, da tidligere præsident Jimmy Carter i 1969 
uden for en lille restaurant i staten Georgia kort efter solnedgang iagttog et 




bevæbnede og ubevæbnede droner 
bliver stadig mere udbredt. 


Pangong 

område. 


Søen ligger 
Indien og 


udkæmpede en krig om i 1962 . 


Kina inderligt lys pa himlen, som blev stærkere og stærkere, indtil det til sidst 
angiveligt var næsten på størrelse med månen. Han indgav senere en officiel 
ufo-rapport om oplevelsen. Ufo-skeptikeren Robert Sheaffer konkluderede efter 
en sammenholdning af nattehimlen med oplysningerne i rapporten, at Carter havde set - Venus. 

Normalt bevæger Venus sig relativt langsomt henover himlen sammen med stjernerne. Men 
specielle meteorologiske forhold kan faktisk godt få det til at se ud som om planeten pludselig 
skifter position. Og folk tror så, de har set et superhurtigt fartøj skifte kurs. Hvis den ses bag 
drivende skyer eller fra en kørende bil, kan det skabe en illusion af, at Venus bevæger sig meget 
hurtigere, end den gør i virkeligheden. Når planeten så samtidig virker forbløffende stor pga. det 
klare skær, kan det blive en temmelig skræmmende oplevelse. Man kommer uvægerligt til at 
tænke på Betty og Barney Hilis beretninger om, hvordan de i deres bil blev forfulgt af et lysende 
objekt. Fra USA har man meldinger om betjente, som har jagtet Venus og Jupiter i deres politibiler. 

Også psykologien spiller en rolle. Det man leder efter, finder man som regel. Man skal bare lede 
ihærdigt nok. Under den berømte luftskibsbølge fra 1896-97, hvor der pludselig blev observeret 
mange mystiske luftskibe over USA, var der rigtig mange fejlidentifikationer af Venus. 1959 et underligt 
Forestillingen om natlige luftskibe blev forstærket og spredt af aviserne. Folk så et ukendt lys på lyg^ som senere 
himlen, og så måtte det selvfølgelig være et af de famøse luftskibe. blev identificeret 

som Venus. 







I august 1914, da 1. verdenskrig netop var brudt ud, blev indbyggerne i London 
vældigt opskræmte over et skarpt lys på den vestlige nattehimmel. De troede, 
det var en tysk flyvemaskine på bombetogt. Og noget lignende skete under 2. 
verdenskrig. Efter angrebet på Pearl Harbor i 1941 begyndte amerikanerne at 
holde øje med trusler på nattehimlen. På samme måde som inderne kigger efter 
indtrængende kinesere i vore dages Himalaya. Også her var det ofte lyset fra 
Venus, der fangede folks opmærksomhed. Selv uddannede amerikanske piloter 
kunne, når de var på togt under 2. verdenskrig, tage fejl af Venus og angribende 
japanske fly og foretage farlige undvigemanøvrer. Eller endog begynde at skyde 
efter „angriberen". 

Uddannelse og stilling er i det hele taget ikke nogen garanti imod at tage fejl. 
Også moderne, veluddannede og erfarne piloter har oplevet det. Den 14. januar 
2012 befandt et passagerfly fra Air Canada sig over Atlanten på vej fra Toronto 
til Zurich. Pludselig vågnede andenpiloten fra et lille blund og fik øje på det, han 
troede var et andet fly på vej direkte imod dem. Førstepiloten beroligede ham 
med, at det blot var Venus. Men kort efter så andenpiloten endnu et sæt lys 
(denne gang fra et ægte fly, som dog ikke var på kollisionskurs) og foretog nu 
en halsbrækkende undvigemanøvre, som ikke blot kvæstede 16 af 
passagererne, men også næsten resulterede i et katastrofalt sammenstød med 
et laveregående fly. Undvigemanøvren var givetvis en reaktion på den første 
forskrækkelse. Men hvordan er det muligt for en erfaren pilot at forveksle et fly 
med en planet, som er mange millioner kilometer væk? Her må man huske på, 
at menneskets sanseapparat ikke er udviklet til at foretage en sådan bedømmelse. SUFOI's undersøgelser bekræfter, at 
det for mennesker i praksis er nærmest umuligt med den fri himmel som baggrund og måske endda om natten at 
bedømme objekters hastighed, størrelse og form med blot nogenlunde nøjagtighed. 

En af ufologiens kendteste fortalere, astronomen J. Allen Hynek, konkluderede endog i The 
Hynek UFO Report fra 1978, at især piloter var nogle af de mindst pålidelige observatører 
pga. en tendens til over-identifikation. Piloter er simpelthen tilbøjelige, af hensyn til 
sikkerheden, at antage det værst tænkelige. Og dette farver deres opfattelse af det, de ser. 

Og det samme gælder folk fra militæret og efterretningstjenesten. Om ikke andet leverer 
ufologien på dette punkt et vigtigt bidrag til forståelsen af, hvordan mennesker ikke blot 
sanser, men faktisk fortolker deres omverden. 

Det indiske militærs fejlidentifikation af planeten Venus som kinesiske spionfly virker på . . _ 

ovenstående baggrund forståelig om end lettere komisk. Men samtidig er historien Hynek mente at 
foruroligende, når man tænker på den anspændte situation mellem de to atommagter i ufoerne var værd at 
området. Man må håbe, at de røde ører ikke går i glemmebogen sådan lige med det samme, undersøge, men 

Ellers kunne den næste fejlidentifikation muligvis medføre langt alvorligere ting end blot påpegede samtidig 

endnu en ufo-melding i medierne. visse problemer. 


Venus lavt på den sydvestlige 
himmel 1. december 2013. 

Foto: Ole Henningsen 



Kilder: 

By Jupiter! China spy in the Sky- Intruders over Ladakh turn out to be two planets. By G.S. Mudur, The Telegraph, 
Calcutta, India, 24. juli 2013.: 

http://www.teleqraphindia.com/1130724/isp/frontpaqe/storv 17150854.1sp#.UrxpE2eA3cs . 

Airplane, UFO or Venus: Benjamin Radford, Discovery News, 20. april 2012: 
http://news.discoverv.eom/human/psvcholoqv/airplane-ufo-or-venus-120420.htm . 

Venus: The queen of UFOs, Timothy Printy, 2009: 
http://home.comcast.net/~tprintv/UFO/Venusufo.htm . 

Astronomical Causes of UFOs, lan Ridpath: 
http://www.ianridpath.com/ufo/astroufol.htm . 

PILOTS AND UFOs - an adequate evaluation, U.A.P.S.G.-G.E.F.A.I., 7. august 2011 by James Oberg: 
http://www.uapsq.com/2011/08/piots-and-ufos.html 

50 år med ufoer - erfaringer fra 50 års rapportarbejde, Toke Haunstrup, SUFOI, 2007. Bogen kan i sin helhed læses 
her: 

http://www.sufoi.dk/e-boqer/boqer/50%20aar%20med%20ufoer.pdf 




Fakta & Myter 



SUFOI's nye bogserie. Fakta & Myter, er blevet godt modtaget af anmelderne. Den femte titel, UFO-styrt, udkom den 6. 
januar 2014, og lektøren fra DBC skriver bl.a.: 

„... Her en ny bog i serien, skrevet af Kim Møller Hansen, der er foreningens formand. Bogen belyser faktamættet og 
nøgternt, men heldigvis også med entusiasme, en række af de mest kendt formodede styrt af det, som måske er, eller 
ikke er, fremmede rumskibe. De forskellige formodede ufo-styrt beskriver alle de aspekter af det som er blevet,Ufo¬ 
myten'. Og alt foregår tilsyneladende ikke i USA. En overskrift hedder fx: ,UFO-styrt på Amager' Her beskrives en UFO- 
historie fra 1985. Den detaljerede gennemgang af sagens forløb viser tydeligt, hvor professionelt og objektivt SUFOI 
arbejder med en sådan sag... indholdet fejler bestemt ikke noget." 











Hver titel \ Fakta & Myterer printet i A4 i farve, på 44-61 sider, velillustreret og med en pris på kr. 89,- Alle 
printudgaverne bestilles i SUFOI's webshop „Bøger for voksne", og overskuddet går til driften af vores site ufo.dk. Alle 
titler udkommer også som e-bøger, der kan bestilles på saxo.com og andre danske netboghandlere. 


Nyt fra SUFOI's Fotoafdeling 

Af Ole Henningsen 

3520 Farum 24. november 2013 


Fra en observatør har SUFOI's Fotoafdeling modtaget et foto taget 24. november 2013 fra Farum Overdrev NV for 
København:_ 

Det modtagne originalfoto er taget med et mobilkamera Sony Ericsson LT18i. 

Det fremgår af billedets exif-data, at det er taget kl. 16:43:58, og det fremgår af 
billedets udseende, at det er taget i retningen SSV, hvor Solen lige forinden er 
gået ned under horisonten lidt længere i vestlig retning. 

Lavt over horisonten befinder sig på dette tidspunkt den lysstærke planet Venus, 
og Fotoafdelingen er ikke i tvivl om, at det netop er denne planet, der er 
fotograferet. 

Hvis det ikke er Venus, der er fotograferet, så mangler denne lysstærke planet 
på det modtagne foto, når det er taget imod dette verdenshjørne på det angivne 
tidspunkt. 

Fotoafdelingen har til fotografen i svaret og den udfærdigede rapport anført, at 
man kan kontrollere denne konklusion ved snarest at gå ud efter solnedgang i 
klart vejr og konstatere, at Venus ses lavt på sydvesthimlen og evt. tage et 
kontrolfoto til sammenligning. 

Fotografen bemærker efterfølgende: 

Retningen er korrekt, og jeg har intet at tilføje mht. konklusionen. Jeg var 
overrasket over lyststyrken... Jeg tog flere billeder. Både med mobil og alm. 
kamera. 

Af billederne med mobilkameraet fremgår alene en lyskegle, men visuelt var der 
flere lyskegler. Jeg har ikke tjekket det almindelige kamera endnu. 

Da jeg indsendte var det mit håb at I havde noget mere avanceret software til at 
analysere billedet. Hvis ikke det er tilfældet, kommer man ikke længere. 
Fotoafdelingen bad derefter om at få tilsendt de øvrige optagelser fra det alm. 
kamera, hvor der i givet er bedre optik og flere pixels at arbejde med. 

Desværre har SUFOI ikke modtaget de efterlyste andre fotos taget med et bedre 
kamera. 

SUFOI har to andre fotosager fra den pågældende dato lige efter solnedgang - 
fra ca. kl. 16.02, hvor det drejer sig om kraftigt (af Solen under horisonten ) 
belyste, meget små contrails fra passagerfly i stor højde, men alligevel ret lavt i 
horisonten. 

Disse fotosager blev omtalt i UFO-Mail 169: http://www.sufoi.dk/ufo-mails/um- 
2013/uml3-169.php . 

SUFOI's Fotoafdeling er ikke i besiddelse af specielt avanceret software til at analysere billeder, men hvis sådant 
eksisterer, hører Fotoafdelingen gerne herom fra læserne. Enhver hjælp er meget velkommen. 



Herover ses øverst tv. det modtagne 
foto med en udsnitsforstørrelse 
indsat øverst th. af det observerede 
og fotograferede lys på 
sydvesthimlen. Nederst ses på en 
udskrift fra planetarieprogrammet 
Starry Night positionen for den 
lysstærke planet Venus på 
observationstidspunktet. 


7500 Holstebro 1. december 2013 



En 39-årig observatør fra Sir ved Holstebro nævner i sin henvendelse bl.a.: 








Jeg har set en gul/hvid stor stjerne eller noget andet på 
himlen. Den står samme sted hele tiden. Jeg ser den 
også sommetider om dagen. Der er den bare hvid. Den 
har været der de sidste 14 dage. Den er der 
sommetider 2 døgn i træk. 

Jeg tog et billede af den i går aftes. Da jeg zoomede ind 
på billedet, kunne jeg se at den var gul med en svag 
sort streg tværs over den. Jeg ved ikke om det er 
Saturn jeg kan se? 

Billedet er taget ca. kl. 17.30. Det er taget fra Sir i 
sydlig retning ind mod Holstebro. Håber I kan finde ud 
hvad det er. Det ser mystisk ud. 

Fotoafdelingens konklusion 

Ud fra observationsberetningen udtrykt i de modtagne 
mails samt udseendet af billedet er der med stor 
sandsynlighed tale om den lysstærke planet Venus, der 
gennem længere tid har været stærkt synlig på 
sydhimlen lige efter solnedgang. Også i dette tilfælde 
opfordres fotografen til fortsat at gå udenfor og observere sydvesthimlen og evt. tage kontrolfotos af Venus lavt på 
himlen. Han melder efterfølgende tilbage: 

Tak for opklaringen. 

Det er rart, at man kan spørge nogen om hjælp i sådanne tilfælde. 



SUFOI's Fotoafdeling er ikke i tvivl om, at det gennem 
længere tid observerede og fotograferede lys på 
sydvesthimlen er den lysstærke planet Venus, der her i 
planetarieprogrammet Starry Night på 

fotograferingstidspunktet ses lavt over horisonten i sydvest. 


4735 Mern 7. december 2013 

En 61-årig observatør fra Mern indberetter: 

Så meget klar lysende genstand over længere tid i sydvest. 

Mener det måske kan være en satellit, jeg har set, er spændt på, om det holder stik, og hvilken satellit det evt. kan 
være? Tog 3 billeder med Canon, digital IXUS 8015 af det, som jeg sender til SUFOFs FotoafdeUng. 






Hvor er Venus? 

En gennemgang af mulige satellitbaner viste intet brugbart 
resultat. 

Men billedernes udseende sammenholdt med 
informationerne i henvendelsen får straks 
opmærksomheden henledt på planeten Venus lavt over 
horisonten på den sydvestlige himmel. 

Ifig. planetarieprogrammet Starry Night, der anvendes af 
Fotoafdelingen, var Venus blot ikke længere rimeligt synlig 
over horisonten på det opgivne tidspunkt! 
så Venus kunne altså ikke være forklaringen på 
observationen, hvis de modtagne fotos var taget kl. ca. 
18.19, som de elektroniske data (exif-data) viste. 
Fotoafdelingen rekvirerede derfor et testfoto fra fotografen 
med angivelse af, hvornår dette testbillede blev taget. 


Tv. et af de originale fotos og i udsnitsforstørreise 
ovenover. 

Ifig. biliedets elektroniske data (exif-data) er det taget 
kl. 18:18:59 og med en eksponeringstid på 1 sekund, 
penne lange belysningstid er også årsagen til, at et lys 
på himlen aftegnes som en lysende streg eller 
forbundne lyspunkter på fotoet. 



Hvis man fokuserer på det mest iysende parti på det 
originale foto og i billedbehandlingsprogram 
bortretoucherer resten af aftegningen, får man 
ovenstående resuitat. 






Det viste sig med baggrund i det rekvirerede testfoto, at kameraets tidsindstilling var ca. 1 t. 10 min. forkert, sa de 3 
oprindelige fotos derfor er taget ca. 1 time og 10 min. tidligere end ellers antaget, nemlig kl. ca. 17.10. 
på dette tidspunkt står Venus langt højere på den sydvestlige himmel, som det ses af ovenstående udskrift fra 
Planetarieprogrammet Starry Night. 

Der er alligevel ingen tvivl om, at det er planeten Venus, der er observeret og fotograferet - også i dette tilfælde. 



Venus på sydvesthimlen den 1 december 2013. 

Foto: Ole Henningsen 


Fly? Nej Venus! 

Det har været sæson for Venus på aftenhimlen, og det fandt SUFOI's Ole Henningsen også ud af: 

Jeg befandt mig den 26. november mellem 16.30 og 17 i bil på motorvejen undervejs fra Københavnsområdet mod 
Sydsjælland. Jeg blev opmærksom på det markante lys på den klare himmel mod SSV. På grund af lysstyrken troede 
jeg først, det var et fly med tændt landingslys undervejs mod Kastrup Lufthavn. Hvis de flyver i retning af observatøren 
kan man i nogle øjeblikke få illusionen af, at flyet står helt stille på himlen. 

Dette har jeg ofte observeret på sydhimlen fra min bil, men efter endnu flere minutters observationstid vil man 
bemærke, at lyset har bevæget sig til en af siderne. 

Da lyset i det aktuelle tilfælde efter længere tid imidlertid stadig befandt sig på sydvesthimlen, blev jeg klar over, at det 
var en af de lysstærke planeter, i dette tilfælde naturligvis Venus. 

Man kan i starten af januar 2014 stadig se Venus meget lavt på sydvesthimlen lige efter solnedgang, men hurtigt er 
den så tæt på Solens position, at planeten forsvinder i det stærke sollys. Til gengæld kan man efterhånden begynde at 
se planeten Jupiter på østhimlen fra ved 17-tiden. Ikke så markant på himlen som Venus, men det skulle ikke undre, 
om Jupiter også gav anledning til henvendelser fra offentligheden. 












7120 Vejle Øst 7. december 2013 



Fra en observatør i Vejle Øst fik Fotoafdelingen denne henvendelse: 

Mærkelig kondenshale på objekt på himlen. 

Jeg vil blot høre om I kan bestemme, hvilket objekt dette er, som havde en besynderlig hale, som ikke var symmetrisk 
i hverken form eller farve (højre/venstre). Jeg har vedhæftet billedet. Zoom venligst langt ind. 

Billedet er taget med et Nikon CoolPix P510 digitalkamera med 42x optical zoom og 4.3 - 180mm linse. Det er taget 7. 
December kl.14.43. 

Objektet bevægede sig i syd-sydvestlig retning. Billedet er taget fra Vejle Øst. 

SUFOI's konklusion 

Øverst ses det originale foto og tv. ses en kraftig udsnitsforstørrelse med ændrede lys- og kontrastforhold. Selv om 
ligheden med noget brændende, der styrter til jorden er iøjefaldende, er der dog tale om et passagerfly med contrail 
efter sig. 

sådanne contrails kan tage sig helt forskellige ud, og behøver ikke nødvendigvis at være symmetriske eller med samme 
farve osv. Der kan også komme skyggevirkninger ind i billedet pga. Solens stilling på himlen, fotograferingsvinklen 
m.v. 

Umiddelbart er det Fotoafdelingens opfattelse, at det lyse „objekt" i spidsen af contrailen faktisk er reflekteret sollys i 
flyets krop, og at man ser flere aftegninger ved siden af på div. udsnitsforstørrelser, der er vinger, motorer m.v., altså 
div. kropsdele. 

Via FlightRadar24.com kunne flyet identificeres som en Boing 777-381ER med registrering JA778A NH205/ANA 205 fra 
All Nippon Airways. 

Kurs: 211 grader, hastighed 935 km/t i en højde af 10.356 m. 

Flyet var undervejs fra Tokyo til Paris, hvor det landede kl. 15.57 UTC. 

3720 Aakirkeby 29. november 2013 



Hej, jeg ville meget gerne have at vide, hvad det er jeg observerede på himlen d. 29 november 2013, og som jeg tog 
billeder af. 

Den pågældende morgen tog jeg et billede af solopgangen kl. 0804. Da jeg kiggede på himlen næste gang var kl. 0815, 
og jeg observerede et mærkeligt fænomen, som jeg fotograferede kl. 0816 og 0817. Hvad er dette? På forhånd tak. 

Med venlig hilsen 
CS 

sådan lød spørgsmålet, som CS sendte til Institut for fysik og Astronomi ved Aarhus Universitet. _ 


SPØRG INSTITUT FOR 
FYSIK OG ASTRONOMI 


Har man et spørgsmål om fysik eller astronomi, kan man få svaret her - IFA's brevkasse til spørgsmål inden for fysik og 
astronomi: http://Dhvs.au.dk/spoerq-ifa/ . 







Svar fra Ole J. Knudsen 

Svaret til CS blev udformet af planetarieleder Ole J. Knudsen, Steno Museet og lød: 

Det er svært at sige med sikkerhed, hvad det er, der er fotograferet. 

Skydækket er spredt, og det runde objekt befinder sig under skyerne, og det kaster en svag skygge skråt opad mod 
højre på alie tre billeder. Det er den form for skygger på en skyet himmel, som kaldes anticrepuskulære skygger. 

I selve objektet er der på de to forstørrelser en lille intens hvid plet, og den befinder sig ikke helt samme sted i objektet 
på de to forstørrelser, mens selve objektet ikke har flyttet sig væsentligt i forhold til skyerne eller træerne fra det ene 
billede til det næste. 

Ud fra skyhøjden den pågældende morgen vil det være muligt at beregne grænser for størrelsen af objektet, men jeg 
har ikke foretaget meteorologiske undersøgelser endnu. 

Ud fra dette vil jeg gætte på, at det er en form for kondensfænomen fra et fly. Måske kan det være en kort 
kondensstribe set lige bagfra, hvor den hvide plet så er en sol refleks i selve flyet. 

Jeg har aldrig selv set noget sådant, og har heller ikke kunnet finde billeder af det. 

Jeg er også lidt i tvivl, om en almindelig kondensstribe kan opstå så forholdsvis lavt over jordoverfladen, som dette ser 
ud til at være. 

Der er også andre kondensationsfænomener mulige i forbindelse med jagerfly, som foretager manøvrer med stor 
hastighed. 


SUFOI's Fotoafdeling involveres 

Ole J. Knudsen sendte inden sit svar endvidere billederne fra CS til SUFOPs Fotoafdeling for evt. 
kommentarer vedr. det fotograferede fænomen på morgenhimlen. 


at få 

Udsnitsforstørrelser af det ene af de modtagne fotos med 
anvendelsen af div. filtre og kraftige ændringer af lys- og 
kontrastforhold i forsøg på evt. at fremskaffe yderligere 
detaljer i aftegningen. Th. i en s/h-udgave. Det skal pointeres, 
at de modtagne fotos ikke er af høj kvalitet hvad 
filstørrelserne angår, så mulighederne for ekstra detaljer er 




Herover 

udsnitsforstørrelse med 
anvendelsen af div. filtre 
og kraftige ændringer af 
lys- og kontrastforhold i 
forsøg på evt. at 
fremskaffe yderligere 

detaljer i aftegningen. 


Tv. det sidste i serien af 3 
fotos af fænomenet på 
himlen. 

Fotografen kommenterer efter svaret fra Ole J. Knudsen: 

Ole beskriver at der er en intens hvid plet, men han må så kigge igen, for der er mere end en plet, faktisk er det 
forreste svagt grønlig og rundt. 

SUFOI's Fotoafdeling må igen pointere, at de modtagne fotos ikke er af særlig høj kvalitet hvad filstørrelserne angår, så 
mulighederne for at understrege ekstra detaljer er yderst begrænsede. Det af fotografen nævnte grønlige område ses 
mange steder i billedet ved kraftig forstørrelse, men er blot mere synligt med den lyse aftegning som baggrund. 


SUFOI's kommentarer 

Det anvendte kamera er et videokamera, så billederne er taget direkte som stillbilleder med dette kamera. Billederne er 
derfor af meget lille filstørrelse, så der kun er få pixels at arbejde med. 

Hvis der også eksisterer en video, kunne den være interessant at se. 

Kameraet er forkert tidsindstillet, stadig på sommertid. Men fotografens angivelser er nogenlunde korrekte 
sammenlignet med kameraets exif-data og i overensstemmelse med indhentede data for solopgang m.v. 
på første foto af en serie på i alt 4 fotos er der intet usædvanligt at se på himlen. Andet og sidste foto er taget med 
zoom. 




Der er 11 min. 46 sek. mellem de to første optagelser, så aftegningen på himlen kan have flyttet sig i den forløbne tid, 
afhængig af vejrforhold m.v. Fotografen har ikke flyttet sig væsentligt mellem optagelserne. Aftegningen kan også 
være „overdøvet" af sollyset på himlen på den første optagelse. Det kan derfor ikke med baggrund i de modtagne fotos 
fastslås med sikkerhed, hvor længe fænomenet har kunnet ses på himlen. 

Anvendelse af div. filtre m.v. i billedbehandlingsprogram ser ud til at bekræfte et „lysere parti" i aftegningen. 
Aftegningens udseende leder tanken hen på udseendet af en raketopsendelse/raketadskillelse, som det af og til ses 
tættere på Plesetksk, men en „adskillelse" kan være sket uafhængig af en opsendelse fra denne base. Imod en 
raketopsendelse taler dog, at en sådan kunne være synlig på den efterhånden ret lyse himmel, selvom Solen kunne 
give et stærkt genskin. 

Der er ved en gennemgang af opsendelser heller ingen fundet mellem 25. november og 1. december 2013. 

Fotografen har efterfølgende gjort opmærksom på aftegningens lighed med f.eks. billeder af komet ISDN. Selve 
udseendet kan godt lede tanken i den retning, men en komet observeres eller fotograferes ikke under disse lys- 
/vejrforhold på himlen. 

Ole J. Knudsen bemærker, at der tilsyneladende findes en form for mørk skyggedannelse på alle 3 fotos skråt op mod 
højre. Dette tyder på en skyggevirkning fra Solen på skylaget, som anført i Ole J. Knudsens svar. 

Der er ikke umiddelbart noget der tyder på, at aftegningen kan skyldes et „hul i skyerne" med bagvedliggende lysere 
himmel. 

SUFOPs Fotoafdeling hælder ud fra gennemgangen af billederne og korrespondancen mest til det af Ole J. Knudsen 
foreslåede contrail-/kondenstribe-fænomen fra et fly. 

Heller ikke i SUFOI har vi dog tidligere set et lignende contrail-fænomen. 

Henvendelsen er sket for sent til at kunne fastslå flys tilstedeværelse i luftrummet via luftfartsmyndigheder eller 
FlightRadar24.com. 

SUFOI har ikke 


Her ses fotografens sammenligning mellem det fotograferede fænomen og komet 
ISON. 

Men en komet kan under ingen omstændig heder være årsag til observationen. 

Et af to fotografier, en flypassager fik taget af 
et lysfænomen på himlen den 20. november 
2009 ligner andre fotografier af denne type 
raketopsendelser fra den tidligere hemmelige 
rumbase Plesetsk i Rusland. 

Der er i dette tilfælde tale om opsendelse af 
Kosmos-2455 med en Soyuz-U raket. 

Se flere oplysninger: 

http://www.sufoi.dk/ufo-mails/um- 

2010/uml0-114.php 

Men heller ikke et lysfænomen i forbindelse 
med en raketopsendelse el.lign. har været 
årsag til observationen. 


SUFOI's Fotoafdeling efterlyser gerne yderligere kommentarer fra UFO-Mails læsere via www.ufo.dk 









Løst og facts 

Af Ole Henningsen 


Sort trapezformet objekt set over Østrig 


- men hvad var det i virkeligheden? 

Observatøren rapporterer om morgenen kl. 05.40 den 1. november 2013 at have 
observeret et trapezformet sort objekt med, hvad syntes at være lysende 
vinduer. 

Observationen blev gjort fra Mdnschhof i Burgenland. 

Midt foran var der to store runde lys og i bunden var der to store rektangulære 
oplyste „vinduer". De runde lys kunne ikke være projektører, da der ingen 
lyskegler var, siger observatøren. 

Om det var helt fladt på bunden, som på observatørens tegning, kunne han ikke 
se, ligesom der heller ikke kunne ses andre detaljer pga. mørket. 

Observatøren fortæller bl.a.: 

Objektet bevægede sig fra syd mod nord med konstant højde og hastighed. 

Anslået fløj det i 200-300 meters højde og med en hastighed mindre end 100 
km/t Størrelsen af objektet anslås til omkring 10 meter, omkring en tredjedel så 
bred som lang, trapezformet indsnævret mod bagenden, og det fløj fuldstændig 
lydløst. Jeg var i stand til at observere objektet omkring 4 minutter, indtil den 
forsvandt over mit hus. Min kone så det også og spurgte mig helt forvirret „hvad 
er det?". 

Jeg ved 100 procent, at det hverken var et konventionelt fly eller en helikopter, 
og jeg kan forsikre om, at det heller ikke var en „Halloween joke" eller en ønskedrøm fra min side. 

Jeg så et sfærisk objekt over Wien allerede for omkring 20 år siden en efterårsdag , og har derfor besluttet at dele min 
nuværende observation med andre. Af forståelseshensyn lavede jeg en tegning. 

Den østrigske afdeling af tyske DEGUFO er inde på, at det måske kan have drejet sig om en drone og har i forbindelse 
med en efterforskning interviewet observatøren. En video kan med overskriften „UFO eller done" ses på 
YouTube: httD://www.voutube.com/watch?v=SidvVD5nGvM#t=159 . 

Hansjurgen Kdhier fra den tyske organisation CENAP, har en anden opfattelse og skriver på sin blog om denne 
observation bl.a.: 

Denne sag blev kendt viden om, allerede inden den egentlig var blevet nøjere undersøgt. 

Observatørens beretning og skitse og en gennemgang af dataene pegede stærkt på et fly. 

Det kunne også hurtigt fastslås, at der på dette tidspunkt (i tåge) var et jetfly fra WIZZAIR af typen Airbus A-320 i 
luften. 




Lysføring på Airbus A-320 

Fotos: www.hikc.de . 

Hansjurgen Kohier peger i sin kommentar på 
den store lighed med lysføringen på den 
aktuelle Airbus A-320-232 og observatørens 
tegning. 

Kilde: Hansjurgen Kdhiers blog: 
http://www.h1kc.de/ blog/2013/12/23/ufo- 

forschung-cenap-ifo-aktenteil-l— 

moenchhofaustria-1112013540-mez/ . 


Foto/Illustration: www.hikc.de . 

Zaugon-Skizze 


Største videnskabelige begivenheder i 2013 

En kæmpe meteor, klonede menneskeceller og jordlignende exoplaneter. Det er en del af opskriften på et 
begivenhedsrigt forskningsår 2013, ifølge tidsskriftet Nature. 

Læs artikel om begivenhederne hos videnskab.dk: 

http://videnskab.dk/kultur-samfund/nature-her-er-arets-10-storste-beqivenheder-i-forskninqens-verden . 
























Bakterier kan have haft 
gode forhold på Mars 



I det store Mars-krater Gale har der engang været en 
ferskvandssø, som kan have været et fortræffeligt 
levested for bakterier. Det står nu klart, efter at NASA's 
selvkørende Mars-laboratorium Curiosity har analyseret 
prøver fra den gamle søbund i et område kaldet 
Yellowknife Bay. 

De nye resultater fra Mars-robotten er beskrevet i seks 
artikler, der netop er publiceret af det videnskabelige 
tidsskrift Science, skriver videnskab.dk. 

Blandt de cirka 450 forskere, der er tilknyttet Curiosity- 
projektet, finder man Morten Bo Madsen, der er lektor 
på Niels Bohr Institutet ved Københavns Universitet. Og 
han er begejstret for de nye resultater: 

Hovedformålet med denne mission var at undersøge, 
om der er steder på Mars, som engang kan have været 
beboelige. Og nu har vi faktisk allerede nået dette mål, 
siger han. 

Nu ved vi, at encellede mikrober, som vi kender fra 
Jorden, ville kunne leve i det miljø, der var på Mars, 
dengang Yellowknife Bay var våd. Hvis de har været 
der, har de haft gode forhold. Det tyder alting på. 

Forskerne havde egentlig først regnet med, at det store gennembrud kom, når Curiosity nåede frem til foden af det 
høje bjerg Mount Sharp. Robotten er på vej, men turen dertil kommer til at tage adskillige måneder. Så længe 
behøvede forskerne alligevel ikke at vente. 

Læs mere: http://videnskab.dk/mil1o-naturvidenskab/bakterier-har-haft-qode-forhold-pa-mars . 


Lektor Morten Bo Madsen ved et Mars-arrangement på 
Tycho Brahe Planetarium 17. april 2013. 

Foto: Ole Henningsen 


Måske en trøst: 

Superhjerner husker også forkert 

Enkelte mennesker kan huske alle detaljer fra deres eget liv - hvad de fik til frokost for 13 år siden, og hvem der 
virkelig tog opvasken efter julemiddagen, skriver videnskab.dk. 

Minder om begivenheder kan nemt ændres - eksempelvis af anden information, vi får senere. 

Årsagen til falske erindringer ligger sandsynligvis i den proces, hjernen bruger til at skabe og fremkalde minder. Den 
åbner for fejl. 

Det fungerer ikke sådan, at hjernen tegner et fast minde, som vi senere kan hente - som et fotografi fra en kasse på 
loftet. I stedet er vores erindringer lidt „bløde" og modellerbare i det. 

Når vi genkalder minderne, rekonstruerer vi dem. I den proces kan minderne let ændres, og forandringerne kan lagres 
til senere anledninger. 

Læs hele artiklen: 

http://videnskab.dk/kroD-sundhed/suDerh1erner-husker-oqsa- 
forkertPutm source=vores+nvhedsbrev&utm campaiqn=808146311c- 

2013122912 29 2013&utm medium=email&utm term=0 d2f5c83eb4-808146311c-207967049. 


TYCHO BRAHE 

PLAhETARIUM 




På opdagelse i 
planetariets univers 

HimmelfaBnomenen 


Tycho Brahe Planetarium kan i 2014 fejre sit 25 
års jubilæum og har allerede flere nye film på 
programmet, ligesom en ny spændende 
foredragsrække er ved at blive udarbejdet. 

Er man interesseret i en kort orientering om 
himmelfænomener, nattehimlens undere eller 
astronomi generelt, så kan et besøg på 
planetariets hjemmeside bestemt anbefales. 

Her kan man også stifte bekendtskab med, hvad 
der er af nyheder indenfor astronomi og rumfart 
samt rører sig på den aktuelle himmel. Hvad er 
der af muligheder for nordlys og stjerneskud, og 
kan man se Den internationale Rumstation, ISS, 
netop nu? 



Mennc-kcskabcc Nacuri-gQ 
Regnbuer Nordlys Stjerneskud 






Astronomi & rumfart 


Liv I universet 


HIMLEN NETOP NU 
NYHEDSARKIV 
VIDEN OM UNIVERSET 
Himmelfænomener 
Solsystemet 
Stjerner 
Sorte huller 

Galakser og Mælkevejen 

Big bang 

Liv i universet 



MEST FOR BØRN 
ASTRO LINKS 


Exoplarieter Byggoklodsar 
Vand LJPO'er Energi 


UFO'er 

UFO betyder "Uidentificeret Flyvende Objekt". Det sker 
ofte, at vi observerer fænomener på himlen, som ikke 
umiddelbart lader sig identificere. I langt de fleste 
tilfælde bliver fænomenet identificeret. Det er ofte klare 
himmellegemer, som folk oplever som UFO'er. Bl.a. er 
både Sirius og Venus ofte udsat for beskyldninger. Også 
sjældne atmosfæriske eller meteorologiske fænomener, 
som f.eks. linseskyer giver anledning til kreative 
fantasier hos mange. 

Der er endnu ikke kommet pålidelige meldinger om 
møde med intelligente væsener fra andre steder I 
universet end på Jorden. 


i 

Om man tror der findes intellitent liv andre steder I 
universet er netop et trosspørgsmål. Hvis der findes 
intelligent liv andre steder, så skal de være I besiddelse 
af en teknologi, der er fundamentalt anderledes end 
vores, for at være i stand til at besøge os. Vi har i 
øjeblikket ikke mulighed for at sende missioner til andre 
stjerner, kun til de andre planeter i vores eget 
Solsystem. 

Mere information om området findes på www, sufoi.dk. 



Få en ekstraordinær oplevelse ved et besøg på Tycho Brahe Planetarium eller gå på opdagelse på 
hjemmesiden: http://planetariet.dk/ . 


Skyer eller ufoer? 

- det er op til dig 

er overskriften på sitet: 

http://www.inquisitr.com/1064275/clouds-or-ufos-vou-decide-photos/ der har sat nedenstående usædvanlige skyfotos 
fra Kina i omløb på nettet. 

Man kan læse mere om denne type vejrfænomener og skyformationer på Wikiped 
http://en.wikipedia.orq/wiki/Supercell 

Og hvis ma n f.eks. søger billeder på nettet under f .eks. supe rcell storm clouds 














Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 

i 2015 


- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


UFO-Mail udgives af Skandinavisk UFO Information. 

© SUFOI 2014. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI . Print og fotokopier af indhold fra UFO-Mail er belagt med Copydan-vederlag. 








